" Rekstrartekjur Akraneskaupstaðar á árinu 2009 námu 3.467,4 millj. kr. samkvæmt rekstrarreikningi og rekstrargjöld voru 3.233,8 millj. kr . Því var rekstrarafkoma fyrir fjármagnsliði jákvæð um 233,6 millj. kr . Fjármagnsgjöld umfram fjármunatekjur námu 174,1 millj. kr . Rekstrarafkoma ársins var jákvæð um 59,4 millj. kr. en áætlun gerði ráð fyrir neikvæði afkomu 187,2 millj. kr . Veltufé frá rekstri nam 573 millj. kr. , en var áætlað 399,8 millj. kr. " Þetta kemur fram í fréttatilkynningu frá Gísla S Einarssyni bæjarstjóra . Þar segir jafnframt að í samanburði við fyrra ár hafi rekstrarafkoma fyrir fjármagnsliði batnað um 499 millj. kr. og rekstarafkoma ársins batnað um 1.253 millj. kr. og skýrist það m.a. af gengistapi lána sem var mikið árið 2008 . Rekstrarafkoma sveitarfélagsins var jákvæð á árinu um 59,4 millj. kr. en áætlun gerði ráð fyrir 187,2 millj. kr. halla . Afkoma ársins er því 246,6 millj. betri en áætlað var . Frávik frá áætlun og niðurstöðu fyrra árs geinast þannig á liði rekstararreiknings : Meginfrávik frá áætlun greinast þannig : Skatttekjur voru um 28 millj. kr. hærri en áætlun gerði ráð fyrir , sem skýrist einkum af hærra útsvari en áætlun gerði ráð fyrir . Aðrar skatttekjur eru á áætlun . Í samanburði við fyrra ár skýrist hækkun einkum af hærra útsvari vegna úttektar séreignalífeyrissparnaðar , en útsvarstekjur vegna þessa námu um 92 millj. kr . Jöfnunarsjóðsframlög reyndust hærri en áætlað hafði verið , en endanlegar fjárhæðir þeirra lágu ekki fyrir fyrr en seint á árinu 2009 . Aðrar tekjur voru 82,5 millj. kr. hærri en áætlað var , sem skýrist af hærri endurgreiðslum ríkisssjóðs til verkefna um 42 millj. kr. , en 40 millj. kr. eru vegna hærri þjónustutekna . Annar rekstrarkostnaður var 38,7 millj. kr. umfram áætlun sem skýrist af frávikum á nokkrum liðum , s.s. risnu og ferðakostnaði 3,5 millj kr. , aðkeyptri þjónustu 14,2 millj. kr. , leigugreiðslum 6,2 millj. kr. og niðurfærslu 13,1 millj. kr . Afskriftir voru 24,4 millj. kr. hærri en áætlun gerði ráð fyrir , sem skýrist af nýjum eignum sem teknar voru í notkun á árinu og jafnframt koma eignir sem teknar voru í notkun 2008 nú inn í fulla afskrift . Meðal afskrifta er færð niðurfærsla á hönnunarkostnaði sem lagt hafði verið í vegna sundlaugar . Eignahlið efnahagsreiknings í árslok nam 10.711,8 millj. kr. , hækkaði um 1.050,5 millj. kr. frá fyrra ári eða um 11% . Hækkun varanlegra rekstrarfjármuna er um 873 millj. kr. eða 23% , sem er tilkomin vegna fjárfestinga ársins 272,4 millj. kr. og vegna endurmats á leigulóðum 805 millj. kr . Á móti koma til lækkunar afskriftir sem námu 196 millj. kr. og bókfært verð seldra eigna um 7,4 millj. kr . Eignarhlutir og langtímakröfur hækka um 6,4 millj. kr. eða 0,1% . Meginbreyting þessa liðar stafar af láni til OR vegna stofnkostnaðar fráveituframkvæmda . Lífeyrisskuldbindingar voru 1.981,3 millj. kr. í árslok , hækka um 93,7 millj. kr. milli ára eða um 5% . Bókfærð hækkun ársins byggir á mati tryggingastærðfræðings Lífeyrissjóðs Akraneskaupstaðar . Langtímaskuldir nema í árslok 2.675,7 millj. kr. , hækka um 182,5 millj. kr. frá fyrra ári eða um 7,3% . Næsta árs afborgun nemur um 284 millj. kr . Um 47% langtímaskulda eru í íslenskum krónum en um 53% eru bundnar erlendum gjaldmiðlum . Afborganir lána voru 268 millj. kr. og nýjar lántökur 250 millj. kr . Sjóðstreymi Veltufé frá rekstri nam 573 millj. kr. , eða 16,5% af rekstrartekjum , en áætlun gerði ráð fyrir 187 millj. kr. , eða 12% af rekstrartekjum . Veltufé frá rekstri er þannig 246,5 millj. kr. hærra en áætlun gerði ráð fyrir . Veltufé frá rekstri í hlutfalli við langtímaskuldir og skuldbindingar mælt í árum var 8,1 ár í árslok 2009 en var 22 ár árið 2008 . "